पीड़िता ने बताया कि घर पहुंचकर घटना की जानकारी अपने परिजनों को दी। परिजनों के साथ थाने जाकर पीड़िता ने महिला और आरोपियों के खिलाफ तहरीर दी है। पीड़िता की मानें तो पुलिस ने मदद करने की जगह उसे वापस भेज दिया। थाने से कोई मदद नहीं दी गई और दूसरे दिन आने को कहा गया। दूसरे दिन भी पीड़िता जब थाने पहुंची तो उसके साथ वैसा ही व्यवहार किया गया। परेशान होकर पीड़िता ने महिला हेल्पलाइन पर शिकायत दर्ज कराई और मदद मांगी। जिसके बाद महिला हेल्पलाइन की टीम पहुंची और उसके बाद पुलिस ने भी एक्शन शुरू किया।